
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταστέγασης της Μουσικής Σχολής Αχιλ- 


λέα Μπιμπίλα. 1 

Σύσταση Νομικού Προσώπου με το όνομα «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΠΕΡΑΜΑΤΟΣ» κατόπιν 
συγχωνεύσεως των Ν.Π. «Δημοτικά Γυμναστήρια 
Γήπεδα» και «Αθλητικός Οργανισμός Δ. Περάμα¬ 
τος». 2 

Σύσταση Σχολικής Επιτροπής Νηπιαγωγείου Δ.Δ. Κα¬ 
λαποδιού Δήμου Αταλάντης. 3 

Καθιέρωση υπερωριακής εργασίας κατά το έτος 2004 
για το προσωπικό της Δ/νσης Οικονομικών Υπηρε¬ 
σιών του Νομαρχιακού Διαμερίσματος Ξάνθης. 4 

Η προηγούμενη γνωστοποίηση, σύμφωνα μετο άρθρο 
4β του Ν.703/77 όπως ισχύει, της απόκτησης από 
την εταιρεία ΤΗΕ ϋθνν ΟΗΕΜΙΟΑΙ ΟΟΜΡΑΝΥτου 


κλάδου ακρυλικού οξέος και ακρυλικών προϊόντων 
της εταιρείας 0ΕΕΑΝΕ3ΕΙ_Τϋ. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στις Φ 60030/ 21048/2003/ 
15.1.2004, Φ 71956/25100/2003/30.1.2004 και Φ. 
99224/24877/2003/2.1.2004 αποφάσεις του Υφυ¬ 


πουργού Εσωτερικών, Δημόσιας Διοίκησης και 

Αποκέντρωσης. 6 

Διόρθωση σφάλματος στην Φ. 99238/22185/2003/ 

29.1.2004 απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης. 7 


ΑΠΟΦΑΣΕΙ Σ 

Αριθ. 24882/704 (1) 

Έγκριση μεταστέγασης της Μουσικής Σχολής Αχιλλέα 
Μπιμπίλα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 


3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. ΤηνΥΠ.ΠΟ/ΓΝΟΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού», στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. τουΥΠ.ΠΟ» (ΦΕΚ987/Β/28.11.91). 

6. Την ΥΠ.ΠΟ/ΚΑΤΕΧΝ/Δ/ 17174/28.3.1997 απόφαση 
«χορήγηση άδειας ίδρυσης και λειτουργίας Μουσικής 
Σχολής στον Αχιλλέα Μπιμπίλα» (ΦΕΚ341/τ. Β724.4.1997). 

7. Το από 18.3.2004 πρακτικό αυτοψίας, της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Καρ¬ 
δίτσας. 

8. Την από 5.1.2002 αίτηση της Χριστίνας Μπιμπίλα - 
Μαντοπούλου με τα συνημμένα δικαιολογητικά, αποφα¬ 
σίζουμε: 

1. Εγκρίνουμε τη μεταστέγαση της Μουσικής Σχολής 
Αχιλλέα Μπιμπίλα στο κτίριο επί του πεζοδρόμου Θερμο¬ 
πυλών και Κων. Μαντοπούλου ισόγειο. 

• Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

• Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2004 

Με εντολή Υπουργού 
Η Διευθύντρια 
ΒΑΣ. ΑΛΕΞΙΟΥ 

-♦- 

Αριθ. 07/ΔΤΑ/2116 (2) 

Σύσταση Νομικού Προσώπου με το όνομα «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΠΕΡΑΜΑΤΟΣ» κατόπιν συγχω¬ 
νεύσεως των Ν.Π. «Δημοτικά Γυμναστήρια Γήπεδα» 
και «Αθλητικός Οργανισμός Δ. Περάματος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ'231). 

3) Την οικ. 16978/12.11.2003 (ΦΕΚ1693/18.11,2003τ. Β') 
απόφαση του Γεν. Γραμματέα Περ/ρειας Αττικής περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στον ΓΕΝΙΚΟ Δ/ΝΤΗ ΠΕΡ/ΡΕΙΑΣ. 

4) Την 07/ΔΤΑ/16926/27.12.2001 απόφασή μας «περί 
σύστασης Ν.Π. ΔΗΜΟΤΙΚΑ ΓΥΜΝΑΣΤΗΡΙΑ -ΓΗΠΕΔΑ Δ. 
ΠΕΡΑΜΑΤΟΣ». 

5) Την 27576/15.12.93 απόφαση Νομάρχη Πειραιά «πε¬ 
ρί σύστασης του Νομ.Προσώπου ΑΘΛΗΤΙΚΟΥ ΟΡΓΑ¬ 
ΝΙΣΜΟΥ Δ. ΠΕΡΑΜΑΤΟΣ» και την 27015/15.12.93 όμοια 
τροποποιητική. 

6) Την 394/2003 απόφαση του Δημοτ. Συμβουλίου Πε¬ 
ράματος, αποφασίζουμε: 

1. Συστήνουμε στο Δήμο Περάματος Νομ. Πρόσωπο με 
το όνομα «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΕΡΑΜΑ¬ 
ΤΟΣ», κατόπιν συγχωνεύσεως των Ν. Π. «ΔΗΜΟΤΙΚΑ ΓΥ¬ 
ΜΝΑΣΤΗΡΙΑ -ΓΗΠΕΔΑ» και «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΠΕΡΑΜΑΤΟΣ». 

2. ΚΑΛΥΨΗ ΔΑΠΑΝΗΣ 

α) Ο Δήμος Περάματος θα αποδίδει κάθε έτος από τα 
τακτικά έσοδα, στον Αθλητικό Οργανισμό Δήμου Περά¬ 
ματος, το ποσό των 230.000,00 ευρώ για τις λειτουργικές 
ανάγκες των Γυμναστηρίων, Γηπέδων που μεταφέρονται 
και θα ανήκουν μετά την προαναφερόμενη συγχώνευση 
στο Ν.Π.Δ.Δ. «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΕΡΑ¬ 
ΜΑΤΟΣ «, ποσό το οποίο αναγράφεται στον προϋπολογι¬ 
σμό του Δήμου κάθε οικονομικού έτους. 

β) Οι κάθε είδους επιχορηγήσεις που προέρχονται από 
το Υπουργείο Εσωτερικών ή από άλλα Υπουργεία ή Κρα¬ 
τικές Υπηρεσίες, Οργανισμούς κ.λ.π για τις λειτουργικές 
ανάγκες των Γυμναστηρίων και Γηπέδων θα πιστώνονται 
στον τραπεζικό λογαριασμό του Αθλητικού Οργανισμού 
Δήμου Περάματος. 

γ) Κάθε άλλη λεπτομέρεια που δεν προβλέπεται από τη 
συστατική αυτή πράξη ή που δεν αναφέρεται στο ισχύον 
μέχρι σήμερα καταστατικό του Αθλητικού Οργανισμού, 
ρυθμίζεται με απόφαση του Δημοτικού Συμβουλίου ύστε¬ 
ρα από αιτιολογημένη πρόταση του Διοικητικού Συμβου¬ 
λίου στηριζόμενη στο Νόμο. 

2. ΔΑΠΑΝΗ ΣΥΓΧΩΝΕΥΣΗΣ 

Από την απόφαση αυτή δεν προκαλείται δαπάνη σε βά¬ 
ρος του Δήμου και των Νομικών Προσώπων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Μαρτίου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 3438 (3) 

Σύσταση Σχολικής Επιτροπής Νηπιαγωγείου Δ.Δ Καλα¬ 
ποδιού Δήμου Αταλάντης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Π.Δ/τος 410/95, (Δ.Κ.Κ) και 5 παρ. 8 του 
Ν. 1894/90 (ΦΕΚ ΑΊ10), όπως ισχύει. 


β) 7παρ. 16του Ν. 2307/95, (ΦΕΚΑ' 113) και Μπαρ. 1 
και 2 του Ν. 2399/96 (ΦΕΚ Α' 90), - μεταβίβαση αρμοδιο¬ 
τήτων Νομάρχη σε Περιφερειακό Διευθυντή και Γενικό 
Γ ραμματέα Περιφέρειας, αντίστοιχα. 

γ) 6παρ. ΙΟτου Ν. 2503/1997, (ΦΕΚΑ' 107) «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την τοπική Αυτ/ση κ.α.δ». 

δ) 1 παρ. 46.3 του Ν. 2539/1997, (ΦΕΚ Α' 244 ), «Συ¬ 
γκρότηση της Πρωτοβάθμιας Τοπικής Αυτοδιοίκησης» 
ε) 27του Ν. 2081/92 (ΦΕΚΑ' 154), με το οποίο προστέ¬ 
θηκε νέο άρθρο 29Αστο Ν. 1558/85 (ΦΕΚΑ' 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Την 1 /18α/2004 απόφαση του Δημοτικού Συμβουλίου 
του Δήμου Αταλάντης. 

3. Την 1100/11.2.1998 απόφασή μας, περί μεταβίβασης 
δικαιώματος υπογραφής « Με εντολή Γενικού Γ ραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ Β' 179/ 25.2.98, 
αποφασίζουμε: 

1. Συνιστούμε στο Δήμο Αταλάντης Νομού Φθιώτιδας 
νομικό πρόσωπο δημοσίου δικαίου με την επωνυμία «Σχο¬ 
λική Επιτροπή Νηπιαγωγείου Δ.Δ. Καλαποδιού Δήμου 
Αταλάντης». 

2. Σκοπός του Νομικού Προσώπου είναι: 

α) Η διαχείριση των πιστώσεων που της διατίθενται για 
την κάλυψη των λειτουργικών δαπανών καθαριότητας, 
θέρμανσης, φωτισμού, ύδρευσης τηλεφώνου, αποχέτευ¬ 
σης, αγοράς αναλωσίμων υλικών κ.λ.π. 

β) Η εκτέλεση έργων για την επισκευή και συντήρηση 
των διδακτηρίων 

γ) Η αποκατάσταση φθορών και ζημιώντων επίπλων και 
κάθε είδους εξοπλισμού και των κτιριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχετικών μονάδων με έπιπλα και σκεύη, βι¬ 
βλία για τη σχολική βιβλιοθήκη και γενικά η λήψη όλων 
των μέτρων που κρίνονται αναγκαία για τη στήριξη της δι¬ 
οικητικής λειτουργίας των σχολικών μονάδων. 

3. Πόροι του Νομικού Προσώπου είναι: 

α) Η ετήσια επιχορήγηση του από το Δήμο, 
β) Οι επιχορηγήσεις από το Κράτος, 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχομένων 
πραγμάτων και υπηρεσιών και 
ε) Οι πρόσοδοι από την περιουσία του. 

Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του Προϋπολογισμού του Δήμου Αταλάντης ύψους 
3.000,00 Ευρώ, για το τρέχον οικονομικό έτος (Κ.Α 
212.1.22.11) καθώς και για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Μαρτίου 2004 

Με εντολή Γ ενικού Γ ραμματέα Περιφέρειας 
Ο Αν. Διευθυντής 
I. ΓΡΑΦΙΤΗΣ 

Αριθ. 752 (4)) 

Καθιέρωση υπερωριακής εργασίας κατά το έτος 2004 για 
το προσωπικό της Δ/νσης Οικονομικών Υπηρεσιώντου 
Νομαρχιακού Διαμερίσματος Ξάνθης. 

Ο ΝΟΜΑΡΧΗΣΞΑΝΘΗΣ 

Έχοντας υπόψη: 

1. Τις διατάξεις του Π.Δ. 30/96 «Περί Νομαρχιακής Αυ¬ 
τοδιοίκησης». 

2. Το άρθρο 16του Ν. 3205/2003 μετο οποίο ρυθμίσθη- 
κε σε νέες βάσεις το θέμα της απασχόλησης πέραν του 
υποχρεωτικού ωραρίου, του προσωπικού του Δημοσίου, 
ΝΠΔΔκαι ΟΤΑ. 

3. Την παράγραφο 7 του άρθρου 25 του Ν. 2738/1999 
που ορίζει ότι αρμόδιος για την έκδοση της απόφασης 
έγκρισης υπερωριακής απασχόλησης καθώς και απα¬ 
σχόλησης κατά τις Κυριακές και εξαιρέσιμες ημέρες ή τις 
νυχτερινές ώρες για τους υπαλλήλους των Νομαρχιακών 
Αυτοδιοικήσεων είναι ο οικείος Νομάρχης. 

4. Την ανάγκη κάλυψης εκτάκτων υπηρεσιακών ανα¬ 
γκών όπως η σύνταξη του Νομαρχιακού προϋπολογισμού 
έτους 2005, η σύνταξη Απολογισμού έτους 2003, ο έλεγ¬ 
χος, η αρχειοθέτηση, δεματοποίηση και αποστολή στο 
ελεγκτικό Συνέδριο 3062 χρηματικών ενταλμάτων πλη¬ 
ρωμής μαζί με τα παραστατικά στοιχεία αυτών, η εφαρ¬ 
μογή του νέου μισθολογίου από 1.1.2004 στους μισθούς 
των υπαλλήλων της Ν.Α. με την έκδοση αναδρομικών κα¬ 
θώς και η έκδοση αναδρομικών οικογενειακού επιδόμα¬ 
τος και λοιπές εργασίες που απαιτούν ώρες εργασίας πέ¬ 
ραν του κανονικού ωραρίου. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών οι υπάλληλοι της Δ/νσης Οικονο¬ 
μικών Υπηρεσιών του Ν.Δ. Ξάνθης απασχολούνται πέραν 
του κανονικού ωραρίου. 

6. Την 510/1.3.2004 βεβαίωση της Δ/νσης Οικονομικών 
Υπηρεσιών για την ύπαρξη πίστωσης ποσού 12.500 ευρώ 
στον προϋπολογισμό του Ν.Δ. Ξάνθης -Ειδικός φορέας 
073 -Δ/νση Οικονομικών Υπηρεσιών, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή για τους 15 υπαλλήλους της Δ/νσης Οικο¬ 
νομικών Υπηρεσιών και για 2.300 ώρες υπερωριακής απα¬ 
σχόλησης. Η ανωτέρω υπερωριακή απασχόληση θα πα¬ 
ρασχεθεί μέχρι 31.12.2004. 

Το ύψος της προκαλούμενης δαπάνης που ανέρχεται 
στο ποσό των 12.500 ευρώ θα βαρύνει τον ειδικό φορέα 
073 «Δ/νση Οικονομικών Υπηρεσιών». 

Η ισχύς της απόφασης αυτής αρχίζει ένα μήνα πριν τη 
δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 26 Μαρτίου 2004 
Ο Νομάρχης 
ΓΕΩΡΓΙΟΣ ΠΑΥΛΙΔΗΣ 


Απόφαση 1 Αριθ. 255/ΙΝ//2003 (5) 

Η προηγούμενη γνωστοποίηση, σύμφωνα μετο άρθρο 4β 
του Ν.703/77 όπως ισχύει, της απόκτησης από την 
εταιρεία ΤΗΕϋΟννΟΗΕΜΙΟΑΙΟΟΜΡΑΝΥτου κλάδου 
ακρυλικού οξέος και ακρυλικών προϊόντων της εται¬ 
ρείας ΟΕΕΑΝΕ3Ε ΠΌ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα συνεδριάσεων του 4ου ορό¬ 
φου των Γ ραφείων της (Κότσικα ΙΑ και Πατησίων) την 30η 
Δεκεμβρίου 2003, ημέραΤρίτη και ώρα 13:00, με την εξής 
σύνθεση: 

Πρόεδρος: Μιχαήλ-Οεόδωρος Μαρίνος κωλυομένου 
του Σπυρίδωνος Ζησιμόπουλου. 

Μέλη: Θεόδωρος Δεληγιαννάκης, 

Παναγιώτης Μαντζουράνης, 

Κων/νος Ηλιόπουλος, 

Λεωνίδας Νικολούζος και 
Ιωάννης Κατσουλάκος 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά Τακτικά ή και Αναπληρωματικά Μέλη, καίτοι 
προσκληθέντα δεν προσήλθαν λόγω δικαιολογημένου 
κωλύματος. 

θέμα της Συνεδριάσεως ήταν η από 25.9.2003 προη¬ 
γούμενη γνωστοποίηση, σύμφωνα μετο άρθρο 4βτου Ν. 
703/77 όπως ισχύει, της απόκτησης από την εταιρεία ΤΗΕ 
ΩΟνν ΟΗΕΜΙΟΑΙΟΟΜΡΑΝΥτου κλάδου ακρυλικού οξέ¬ 
ος και ακρυλικών προϊόντων της εταιρείας ΟΕΕΑΝΕ3Ε 
□Ό. 

Στη συνεδρίαση παρέστη η γνωστοποιούσα εταιρεία 
ΤΗΕ ΩΟνν ΟΗΕΜΙΟΑΙ ΟΟΜΡΑΝΥ διά της πληρεξούσιας 
δικηγόρου της Αΐντας Οικονόμου. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια Σοφία Καμπερίδου, η οποία ανέπτυξε τη γρα¬ 
πτή εισήγησή της Γραμματείας και κατέληξε στα εξής: 
α) Την μη απαγόρευση της συγκέντρωσης η οποία συ- 
ντελείται με την υλοποίηση της από 11.9.2003 συναφθεί- 
σας μεταξύ των εταιρειών ΤΗΕ ϋΟνν ΟΗΕΜΙΟΑΙ ΟΟΜ- 
ΡΑΝΥ αφενός και ΟΕΕΑΝΕ3Ε ΑΟ, ΟΕΙΑΝΕ3Ε ΑΜΕΒΙΟ- 
Α3 ΟΟΒΡΟΒΑΤΙΟΝ και ΟΕΙΑΝΕ3Ε ΠΌ αφετέρου 
Σύμβασης Αγοράς Περιουσιακών Στοιχείων, δεδομένου 
ότι δεν αναμένεται να περιορίσει σημαντικά τον ανταγω¬ 
νισμό στις επιμέρους αγορές τις οποίες αφορά, και β) 
Εφόσον ήθελε κριθεί ότι οι αναφερόμενες στην Ενότητα 
Α.2.2. της παρούσας, από 11.9.2003 δύο Συμβάσεις Πα¬ 
ραγωγής (φασόν) δεν αποτελούν αναπόσπαστο Τμήμα 
της συγκέντρωσης αλλά φέρουν χαρακτήρα σύμπρα¬ 
ξης, την παραπομπή τους για περαιτέρω εξέταση από 
την Γραμματεία. 

Στη συνέχεια, το λόγο έλαβε η ανωτέρω πληρεξούσια 
δικηγόρος της γνωστοποιούσας εταιρείας, η οποία συ¬ 
ντάχθηκε με την πρόταση της Γραμματείας, ανέπτυξε τις 
θέσεις αυτής, απάντησε σε ερωτήσεις που της υπέβαλαν 
ο Πρόεδρος και τα Μέλη της Επιτροπής και ζήτησε την 
έγκριση της συγκέντρωσης. Επίσης δήλωσε ότι δεν επι- 


' Από την παρούσα απόφαση έχουν παραλειφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη 
θέση των στοιχείων που έχουν παραληφθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν αντικαταστά- 
θηκαν με ενδεικτικά ποσά και αριθμούς ή με γενικές περιγραφές (εντός [...]). 

θυμεί χορήγηση απαλλαγής (εξαίρεσης) βάσει του άρ¬ 
θρου 1 παρ. 3, ή αρνητικής πιστοποίησης βάσει του άρ¬ 
θρου 11 του Ν. 703/77, καθόσονη γνωστοποιούμενη πρά¬ 
ξη συνιστά συγκέντρωση κατά την έννοια του άρθρου 4 
του ως άνω νόμου. 

Στη συνέχεια απεχώρησε η ενδιαφερόμενη εταιρεία και 
η Επιτροπή συνδιασκέφθηκε και αφού έλαβε υπόψη τα 
στοιχεία του σχετικού φακέλου, την εισήγηση της Γραμ- 
ματείας καιτις απόψεις που διετύπωσε, προφορικώς η εν¬ 
διαφερόμενη εταιρεία, σκέφτηκε ως εξής: 

Ια. Στις 25.9.2003 η εταιρεία των ΗΠΑΤΗΕ ϋΟ\Λ/ ΟΗΕΜ- 
ΙΟΑΙ_ ΟΟΜΡΑΝΥ (εφεξής ΌΟ\Ν), γνωστοποίησε κατά το 
άρθρο 4β του Ν. 703/77, όπως ισχύει, την από 11.9.2003 
συμφωνία της με την εταιρεία (επίσης των ΗΠΑ) 
ΟΕΕΑΝΕ3Ε Ι_Τϋ (εφεξής 0ΕΙΑΝΕ3Ε) να αγοράσει τον 
κλάδο ακρυλικών της τελευταίας. Η συμφωνία απαρτίζε¬ 
ται από δύο μέρη: α) Τη Σύμβαση Αγοράς Περιουσιακών 
Στοιχείων (ΣΑΠΣ) δυνάμει της οποίας η ϋθνν θα αποκτή¬ 
σει τη μια από τις τρεις μονάδες παραγωγής ακρυλικών 
που διαθέτει η ΟΕΙΑΝΕ3Ε, αυτήν στο ΟΙθβγ Ι_3ΐ<θτης Πο- 
λιτείαςτου Τέξας (ΗΠΑ), συμπεριλαμβανομένων των υπό 
κατασκευή προϊόντων, των συμβάσεων, των αποθεμάτων 
σε πρώτες ύλες και έτοιμα προϊόντα, των δικαιωμάτων 
πνευματικής ιδιοκτησίας, της τεχνογνωσίας κ.λπ., που 
έχουν σχέση με τη δραστηριότητα της πωλήτριας εται¬ 
ρείας στον κλάδο των ακρυλικών, β) Δύο Συμβάσεις Πα¬ 
ραγωγής βάσει των οποίων η πωλήτρια εταιρεία θα δια¬ 
θέτει στην 00\Λ/, σε τιμή κόστους, ολόκληρη την παρα¬ 
γωγή ακρυλικών των δύο λοιπών μονάδων της στην 
Πάμπα της Πολιτείας του Τέξας και στην Κανγκρετζέρα 
του Μεξικού. Η διάρκεια των Συμβάσεων αυτών είναι τε¬ 
τραετής, με δυνατότητα μετατροπής τους σε αόριστης 
διάρκειας και αναιτιώδους καταγγελίας με προειδοποίη¬ 
ση 18 μηνών. Σε περίπτωση πώλησης των δύο αυτών μο¬ 
νάδων, η ϋθνν έχει δικαίωμα προτίμησης. 

β. Κατά τη γνωστοποιούσα, τα δύο αυτά τμήματα της 
συμφωνίας είναι άμεσα συνδεδεμένα και απαραίτητα για 
τη συναλλαγή, σκοπός της οποίας είναι για μεν τη ϋθνν 
να καταστεί ένας αποτελεσματικός ανταγωνιστής διε¬ 
θνώς στον κλάδο των ακρυλικών, για δε τη ΟΕΙ_ΑΝ Ε3Ε να 
εξέλθει του κλάδου αυτού και να επικεντρωθεί στην προ- 
σφάτως αποκτηθείσα δραστηριότητά της στον κλάδο 
των γαλακτωμάτων. Η ϋθνν με τη ΣΑΠΣ θα αποκτήσει όλα 
τα στοιχεία του κλάδου ακρυλικών της 0ΕΕΑΝΕ3Ε (πω- 
λήσεις, φήμη, τεχνογνωσία κ.λπ). Από πλευράς παραγω¬ 
γικών εγκαταστάσεων θα αποκτήσει μόνον τις εγκατα¬ 
στάσεις ακρυλικών στο ΟΙθ3Γ ΕβΚθ και όχι και τις άλλες 
δυο μονάδες που διαθέτει, καθώς η επ' αυτών απόκτηση 
κυριότητας, η διαχείριση του προσωπικού και η εν γένει 
λειτουργία τους εκρίθη διοικητικά δύσκολη επί του παρό¬ 
ντος, αφού πρόκειται για μικρότερες μονάδες, χωροταξι¬ 
κά και λειτουργικά ενταγμένες σε μεγαλύτερες εργοστα¬ 
σιακές εγκαταστάσεις χημικών της πωλήτριας. Η 00\Λ/, 
όμως, διατήρησε το δικαίωμα να αγοράσει προσεχώς και 
τις εγκαταστάσεις αυτές και να αποκτήσει έτσι και τυπικά 
τον ιδιοκτησιακό έλεγχο επ’ αυτών. Επί του παρόντος, με 
τις ανωτέρω συμβάσεις παραγωγής, η ΌΟ\Ν εξασφαλίζει 
την αδιάλειπτη πρόσβαση στην παραγωγή ακρυλικών 
προϊόντων από τις δυο μη αποκτηθείσες μονάδες, επίτης 
οποίας παραγωγής θα έχει αποκλειστικό δικαίωμα και 
έτσι ολοκληρώνει την απόκτηση ελέγχου σε όλη την πα¬ 
ραγωγή της ΟΕΕΑΝΕ3Ε, επιτυγχάνοντας τον σκοπό της 


συναλλαγής, δηλαδή τη μεταβίβαση του όλου κλάδου 
ακρυλικών στην 00\Α/ και την έξοδο από αυτόν της 
ΟΕΙΑΝΕ3Ε. 

γ. Επίσης, συγχρόνως με τις ανωτέρω υπογράφηκαν 
και οκταετούς διάρκειας συμβάσεις σύμφωνα με τις οποί¬ 
ες η μεν ΟΕΙΑΝΕ3Ε θα πωλεί στην ϋθνν βουτανόλη και 2 
- αιθυλ - εξανόλη (πρώτες ύλες απαραίτητες για την πα¬ 
ραγωγή ακρυλικών προϊόντων) η δε ϋΟ\Λ/ θα πωλεί στην 
ΟΕΕΑΝΕ3Ε ακρυλικές πρώτες ύλες που απαιτούνται για 
τον κλάδο γαλακτωμάτων. Οι ανωτέρω συμβάσεις, κατά 
τη γνωστοποιούσα, είναι απαραίτητες για την ολοκλήρω¬ 
ση της συναλλαγής, αφού η 00\Λ/ και η ΟΕΕΑΝΕ3Ε δια¬ 
σφαλίζουν αμοιβαίως και για ικανό χρόνο την ομαλή ανά¬ 
πτυξη αφενός της αγορασθείσας δραστηριότητας στον 
κλάδο των ακρυλικών (από την ϋθνν) και αφετέρου της 
νεοαποκτηθείσας στον κλάδο των γαλακτωμάτων (από 
την ΟΕΙΑΝΕ3Ε). 

δ. Η ανωτέρω συμφωνία τελεί υπό την προϋπόθεση της 
λήψης θετικών αποφάσεων από τις αρμόδιες εθνικές αρ¬ 
χές ανταγωνισμού, εντός και εκτός Ευρωπαϊκής Ένωσης, 
στις οποίες έχει υποβληθεί γνωστοποίηση με το αυτό πε¬ 
ριεχόμενο, μεταξύ των οποίων και στην Ελληνική Επιτρο¬ 
πή Ανταγωνισμού. 

111α. Η εξαγοράζουσα εταιρεία ϋθνν έχει έδρα στις 
ΗΠΑ, είναι εισηγμένη στο χρηματιστήριο αξιών της Νέας 
Υόρκης και άλλα χρηματιστήρια, ηγείται ομώνυμου πο¬ 
λυεθνικού ομίλου εταιρειών, ο οποίος δραστηριοποιείται 
στην παραγωγή χημικών, πλαστικών και αγροτικών προϊ¬ 
όντων και στην παροχή υπηρεσιών σε περισσότερα από 
175 κράτη παγκοσμίως στο χώρο των τροφίμων, των με¬ 
ταφορών, της υγείας και ιατρικής, των προϊόντων οικια¬ 
κής και προσωπικής φροντίδας και στο χώρο των κατα¬ 
σκευών. Διαθέτει 191 παραγωγικές μονάδες σε 38 χώρες 
και προμηθεύει περισσότερα από 3.400 είδη προϊόντων 
τα οποία κατατάσσονται στις κατηγορίες: πλαστικά από¬ 
δοσης, χημικά απόδοσης (τα οποία αφορά η κρινόμενη 
πράξη), αγροτικές επιστήμες, πλαστικά, χημικά, υδρογο¬ 
νάνθρακες και ενέργεια. 

β. Ο μεγαλύτερος μέτοχός της, η εταιρεία επενδύσεων 
03ρίΐ3ΐ Βθ3θ3Γθά 3ηά ΜβηΒρθπιεηΙ Οοηηρβηγ, κατέχει πο¬ 
σοστό 8,6% των μετοχών της, οι δε λοιποί μέτοχοι κατέ¬ 
χουν ποσοστό κάτω του 0,5%. Η 00\Λ/ ξεκίνησε να δρα¬ 
στηριοποιείται στον τομέα των ακρυλικών τον Φεβρουά¬ 
ριο 2001, όταν απέκτησε τον έλεγχο της εταιρείας υηίοπ 
03Γ0ίάθ 0θΓρθΓ3ΪΪ0Π. 

γ. Η γνωστοποιούσα δεν ασκεί παραγωγική δραστηριό¬ 
τητα στην Ελληνική αγορά. Η θυγατρική της στην Ελλάδα 
εταιρεία ΏΟ\Ν ΗθΙΙαε Α. Ε. δραστηριοποιείται παραγωγικά 
σε άλλους κλάδους. 

δ. Ο συνολικός παγκόσμιος κύκλος εργασιών ανέρχεται 
σε 29.043 εκατ. ευρώ, στην Ελλάδα δε ανέρχεται σε [...] 
ευρώ. 

2α. Η πωλήτρια εταιρεία ΟΕΙΑΝΕ3Ε έχει έδρα στις ΗΠΑ 
και είναι θυγατρική της γερμανικής εταιρείας ΟΕΙΑΝΕ3Ε 
ΑΟ, η οποία ηγείται ομώνυμου πολυεθνικού ομίλου, δρα¬ 
στηριοποιούμενου στους τομείς της επεξεργασίας χημι¬ 
κών πρώτων υλών (όπως αιθυλενίου και προπυλενίου) και 
φυσικών προϊόντων (όπως φυσικού αερίου και ξυλοπολ¬ 
τού που διαμορφώνει σε χημικά προϊόντα). Ο όμιλος δια¬ 
θέτει 24 παραγωγικές μονάδες και 5 ερευνητικά κέντρα 
και συμμετέχει σε κοινές επιχειρήσεις στην Ασία. Μέσω 
της 0ΕΕΑΝΕ3Ε και άλλων θυγατρικών, ο όμιλος δραστη¬ 
ριοποιείται παγκοσμίως σε τρεις κατηγορίες χημικών: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8381 


ακετυλικά προϊόντα, διαλύτες και ειδικά προϊόντα, και 
ακρυλικά. Στην τελευταία κατηγορία περιλαμβάνεται η 
δραστηριότητα σε σχέση με το ακρυλικό οξύ και τους 
ακρυλικούς εστέρες, που πρόκειται να αποκτηθεί από την 
ϋθνν με την γνωστοποιηθείσα συναλλαγή. 

β. Κατά δήλωση της γνωστοποιούσας, ο Όμιλος 
0ΕΕΑΝΕ3Ε δεν διαθέτει παραγωγική δυναμικότητα στις 
κρινόμενες αγορές στην Ελλάδα. Η θυγατρική του Ομί¬ 
λου στην Ελλάδα εταιρεία ΟΕΑΒΙΑΝΤ ΗΕΙ_Ι_Α5 Α.Ε., δεν 
δραστηριοποιείται στις υπό κρίση αγορές, αλλά σε αγο¬ 
ρά επόμενου σταδίου της παραγωγικής διαδικασίας, σε 
αυτήν των γαλακτωμάτων, που δεν περιλαμβάνεται στα 
περιουσιακά στοιχεία που θα αποκτήσει η ΏΟ\Ν. 

γ. Ο κύκλος εργασιών της πωλήτριας εταιρείας, το 
2002, όσον αφορά μόνον τον μεταβιβαζόμενο κλάδο (κα¬ 
τά το άρθρο 4 στ § 3 Ν. 703/77), ήταν παγκοσμίως μεν 
322.524.000 ευρώ, στην Ελλάδα δε [...] ευρώ. Ο κύκλος 
εργασιών της 0ΕΕΑΝΕ8Ε στην Ελλάδα το 2002 περιλαμ¬ 
βάνει, εκτός από τις πωλήσεις στον μοναδικό Έλληνα πε¬ 
λάτη της, την Ζυγουράκης ΑΕ και εκείνες προς την ΩΕΑΒΙ- 
ΑΝΤ ΗΕΙ_Ι_Α3 ΑΕ, η οποία ήταν πελάτης της πριν αποκτη¬ 
θεί από αυτήν την31.12.2002. 

III 1. Κατά την γνωστοποιούσα η σχετική αγορά που 
αφορά η κρινόμενη συναλλαγή είναι αυτή του ακρυλικού 
οξέως και των ακρυλικών προϊόντων. Σε ό,τι αφορά τα επι- 
μέρους προϊόντα, σημειώνονται τα ακόλουθα: 

(ί) Ακρυλικό Οξύ 

α. Ακατέργαστο Ακρυλικό Οξύ (ΑΑΟ). Το παράγουν και 
οι δυο συμμετέχουσες επιχειρήσεις. Περί το 60% του πα- 
ραγόμενου ΑΑΟ χρησιμοποιείται στην παραγωγή ακρυλι¬ 
κών εστέρων, ενώ το υπόλοιπο 40% κατόπιν επεξεργα¬ 
σίας μετατρέπεται σε κρυσταλλικό ακρυλικό οξύ. Οι πα¬ 
ραγωγοί ΑΑΟ είναι, σε μεγαλύτερο ή μικρότερο βαθμό, 
κάθετα ολοκληρωμένοι σε επόμενα στάδια της παραγω¬ 
γικής διαδικασίας και χρησιμοποιούν το παραγόμενο από 
αυτούς ΑΑΟ για ιδιοκατανάλωση. Συνεπώς, ως προς το 
ΑΑΟ δεν υφίσταται εμπορική αγορά, καθώς δεν πωλείται 
σε εταιρείες εκτός Ομίλου. 

β. Κρυσταλλικό Ακρυλικό Οξύ (ΚΑΟ). Χρησιμοποιείται 
κυρίως στην κατασκευή υπερ-απορροφητικών πολυμε¬ 
ρών, καθώς και στην παραγωγή πολυακρυλικών (που 
χρησιμοποιούνται στα απορρυπαντικά) και ακρυλικών ει¬ 
δικής χρήσης. Το ΚΑΟ διακρίνεται σε ΚΑΟ «μεγάλης κα¬ 
θαρότητας», που χρησιμοποιείται στα υπερ-απορροφητι- 
κά πολυμερή, και σε «κανονικής καθαρότητας» για πολυ¬ 
μερή χαμηλού μοριακού βάρους ή ειδικά ακρυλικά. 

(ϋ) Ακρυλικά προϊόντα (ή ακρυλικοί εστέρες) 
Μονομερή, με λειτουργικά χαρακτηριστικά που περι¬ 
λαμβάνουν διάφορους βαθμούς συγκολλητικότητας, 
αντοχής, σκληρότητας και θερμοκρασίας και χρησιμο¬ 
ποιούνται σε μεγάλο εύρος τελικών εφαρμογών, ήτοι δια¬ 
φορετικές συνθέσεις γαλακτωμάτων πολυμερών, που πε¬ 
ριλαμβάνουν υλικά επικαλύψεων, χρώματα, προϊόντα 
υφαντουργίας, συγκολλητικά, πλαστικά, απορρυπαντικά, 
σκληρυντικά και υπερ-απορροφητικά προϊόντα προσωπι¬ 
κής φροντίδας. Τα ακρυλικά προϊόντα διακρίνονται στα 
εξής είδη: 

α. Ακρυλικός μεθυλεστέρας. Οι βασικές του χρήσεις 
περιλαμβάνουν προϊόντα επεξεργασίας νερού, υφάσμα¬ 
τα, αντιοξειδοτικά, ρητίνες. Εκτων μερώντον παράγει μό¬ 
νο η ΟΕΙΑΝΕ3Ε. 

β. Ακρυλικός βουτυλεστέρας. Οι βασικές του χρήσεις 
περιλαμβάνουν προϊόντα πολυμερών για επικαλύψεις, 


συγκολλητικά και διάφορες εφαρμογές όπως προσθετι¬ 
κά λαδιού, προσαρμόσιμες ρητίνες και πλαστικά. Το πα¬ 
ράγουν και τα δύο μέρη. 

γ. Ακρυλικός αιθυλεστέρας. Οι βασικές του εφαρμογές 
περιλαμβάνουν πλαστικά φύλλα, υφάσματα για βιομηχα¬ 
νική χρήση και υλικά επικαλύψεων. Και τα δύο μέρη πα¬ 
ράγουν ακρυλικό αιθυλεστέρα. 

δ. Ακρυλικός 2-αιθυλ-εξυλεστέρας. Οι βασικές του 
εφαρμογές είναι σε υλικά επικαλύψεων (είναι πιο μαλακό 
και εύπλαστο από τον ακρυλικό βουτυλεστέρα και χρησι¬ 
μοποιείται για υγρές συγκολλήσεις) και σε συγκολλητικά 
στα οποία προσδίδουν καθαρότητα, σταθερότητα χρώ¬ 
ματος και αντίσταση σε ακτινοβολία υν. Η 0ΕΙΑΝΕ3Ε 
παράγει η ίδια ακρυλικό 2-αιθυλ-εξυλεστέρα, ενώ η ϋΟ\Λ/ 
τον αγοράζει από το εργοστάσιο της ΒΑ3Ρ στη Μαλαισία 
βάσει σύμβασης που έχει συνάψει με την ΒΑ3Ρ, ΡΙΠΑ. 

2. Από την πλευρά της ζήτησης, υπάρχει πληθώρα 
εφαρμογών στις οποίες τα ακρυλικά προϊόντα θεωρού¬ 
νται μεταξύ τους υποκατάστατα. Οι πελάτες έχουν τη δυ¬ 
νατότητα να αναμορφώνουν το παραγόμενο προϊόν τους 
μεταβάλλοντας την ποσότητα του κάθε επί μέρους ακρυ¬ 
λικού που χρησιμοποιούν. Ειδικότερα, οι πελάτες συχνά 
εναλλάσσουν τον ακρυλικό αιθυλεστέρα με ακρυλικό 
βουτυλεστέρα. Επίσης, τα ακρυλικά προϊόντα ανταγωνί¬ 
ζονται με άλλα μη ακρυλικά μονομερή. 

3. Από πλευράς προσφοράς, οι περισσότεροι προμη¬ 
θευτές ακρυλικών στην Ευρώπη δραστηριοποιούνται σε 
περισσότερα του ενός ακρυλικά και διαμορφώνουν την 
κατανομή του ακατέργαστου ακρυλικού οξέος μεταξύ 
των παραγωγικών τους μονάδων ανάλογα με τη ζήτηση 
και κερδοφορία κάθε ακρυλικού. Πολλοί παραγωγοί δια¬ 
θέτουν παλίνδρομα εργοστάσια (εργοστάσια που μπο¬ 
ρούν με μικρό κόστος μετατροπής να χρησιμοποιηθούν 
στην παραγωγή περισσοτέρων του ενός ακρυλικών). 

4. Κατά την εκτίμηση της Επιτροπής ο ακρυλικός βου¬ 
τυλεστέρας και ο ακρυλικός 2-αιθυλ-εξυλεστέρας (ήτοι η 
δραστηριότητα της 0ΕΙΑΝΕ3Ε στην Ελλάδα), μπορούν 
να θεωρηθούν ως διακριτές αγορές προϊόντων, με βάση 
τα προεκτεθέντα, αλλά και τις απόψεις των χρηστών των 
ανωτέρω προϊόντων περί μη ύπαρξης πλήρους υποκατά¬ 
στασης μεταξύ αυτών. 

5. Ως γεωγραφική δε αγορά, όπου τα μέρη μπορούν να 
πωλήσουν τα προϊόντα τους υπό ομοιόμορφες συνθήκες 
ανταγωνισμού θα πρέπει να ληφθεί αυτή του συνόλου της 
Ελληνικής επικράτειας. 

IV. 1. Σχετικά πολλές ισχυρές επιχειρήσεις παραγωγής 
ακρυλικών είναι ήδη παρούσες στις κρινόμενες αγορές 
και τα μέρη, όπως και οι ανταγωνιστές τους, διαθέτουν 
σημαντική διαθέσιμη παραγωγική δυναμικότητα, υπερ¬ 
καλύπτοντας τόσο τις εσωτερικές ανάγκες τους όσο και 
τις πωλήσεις τους σε τρίτους. Οι Ευρωπαίοι ανταγωνι¬ 
στές της ϋθνν, ήτοι οι ΒΑ5Ρ, ΑΤΟΕΙΝΑ, ΒΟΗΜ & ΗΑΑ3 
επίσης διαθέτουν πλεονάζουσα παραγωγική δυναμικότη¬ 
τα. 

2. Οι Ευρωπαίοι πελάτες ακρυλικών προϊόντων προμη¬ 
θεύονται τα προϊόντα αυτά από εργοστάσια που βρίσκο¬ 
νται στη Γερμανία και Γαλλία ή τα εισάγουν (ποσοστό 
20%) από τις παραγωγικές εγκαταστάσεις των προμη¬ 
θευτών τους στην Ασία, Ανατολική Ευρώπη και Βόρειο 
Αμερική. 

3. Η ΌΟ\Ν και η ΟΕΕΑΝΕ3Ε δεν παράγουν ακρυλικά 
στην Ευρώπη, οι δραστηριότητές τους δε αφορούν εξα¬ 
γωγές ή εισαγωγές. 

4. Η δυνατότητα εισαγωγών συγκρατεί τις τιμές των 
ακρυλικών που παράγονται στην Ευρώπη. 

5. Οι Έλληνες χρήστες ακρυλικών προϊόντων παρά¬ 
γουν γαλακτώματα πολυμερών με βάση τα ακρυλικά, κυ¬ 
ρίως για χρήση σε βαφές και επικαλύψεις, εναλλάσσουν 
δε τους προμηθευτές σε ευκαιριακή βάση, με ταχύτητα 
και χωρίς σημαντικό κόστος. Οι έγγραφες συμβάσεις 
προμήθειας δεν είναι συνήθεις και οι προμήθειες βασίζο¬ 
νται συχνά σε συμφωνίες κυρίων, οι οποίες γίνονται αντι¬ 
κείμενο διαπραγματεύσεων σε ετήσια ή τριμηνιαία βάση. 
Οιτιμές επανεξετάζονται κατά κανόνα κάθε τρίμηνο και οι 
αγορές εναλλάσσονται μεταξύ των διαφόρων προμηθευ¬ 
τών, ανάλογα με τις τιμές ή τους όρους παράδοσης. 

6. Σχετικά με τη διάρθρωση της ζήτησης στις υπό κρίση 
αγορές, τα μέρη αναφέρουν ότι στην Ελλάδα υπάρχουν 
μόνο 4 εταιρείες - πελάτες, οι Ζυγουράκης Α.Ε., Ιη- 
ΙθΓοόθπι ΗθΙΙαε Α.Ε, Αφοί Γ ιαννίδη Α.Ε. και ΗθΓπιίσόΓοπη, εκ 
των οποίων οι τρεις πρώτες είναι πελάτες της ϋΟ\Λ/ και 
μόνον η πρώτη πελάτης και της 0ΕΕΑΝΕ3Ε. Η 00\Λ/ πω- 
λεί απευθείας στους Έλληνες πελάτες της μέσω της 
ϋΟνν ΟπιόΗ και η 0ΕΕΑΝΕ3Ε μέσω της 0ΕΙΑΝΕ3Ε 
ΟόθπιίσαΙε Οοπιραπγ ΟπιόΗ. Οι ανταγωνιστές τους πω- 
λούν τα προϊόντα τους στην Ελληνική αγορά μέσω αντι¬ 
προσώπων ή διανομέων. 

7. Σε ό,τι αφορά τα μερίδια αγοράς, τα μερίδια παρα¬ 
γωγικής δυναμικότητας είναι το πλέον αξιόπιστο μέσο μέ¬ 
τρησης δύναμης στην αγορά και αυτό διότι τα ακρυλικά 
είναι ομοιογενή προϊόντα με προδιαγραφές, τις οποίες 
πληρούν όλοι οι προμηθευτές ανεξαρτήτως προέλευσης 
και έτσι ο ανταγωνισμός μεταξύ των προμηθευτών βασί¬ 
ζεται στους όγκους παραγωγής και όχι στην ποιότητα του 
προϊόντος ή τη θέση του στην αγορά. Η παραγωγική δυ¬ 
ναμικότητα είναι ο μοναδικός περιοριστικός παράγοντας 
της ικανότητας των παραγωγών ακρυλικών να αυξήσουν 
τις πωλήσεις τους σε βάρος των ανταγωνιστών τους. Η 
ϋΟνν με τα στοιχεία του έτους 2002 μετά την κρινόμενη 
συγκέντρωση θα αποκτήσει στο ακατέργαστο ακρυλικό 
οξύ δυναμικότητα 14,2% (δεύτερη θέση παγκοσμίως με¬ 
τά την ΒΑ3Ρ με 22,7% μερίδιο παραγωγικής δυναμικότη¬ 
τας και έπονται 14 επιχειρήσεις με μερίδια κυμαινόμενα 
από 1,4% έως 11,3%). Ανάλογα (με μικρές διαφοροποιή¬ 
σεις) είναι και τα μερίδια της συνολικής παραγωγής. Η 
σειρά κατάταξης της ϋΟνν παραμένει η αυτή, με όχι αι¬ 
σθητές διακυμάνσεις και στα σχετικά μερίδια που αναφέ- 
ρονται στον ακρυλικό βουτυλεστέρα και στον ακρυλικό 
2 -αιθυλ - εξυλεστέρα. 

8. Κατ’ ακολουθία, των ανωτέρω, σε όλες τις κρινόμενες 
αγορές υφίσταται έντονος πραγματικός και δυνητικός 
ανταγωνισμός. 

ν.Ι.α. Κατά το άρθρο 4 παρ. 2 εδάφ. β’ του Ν. 703/77 
όπως ισχύει, συγκέντρωση πραγματοποιείται όταν ένα ή 
περισσότερα πρόσωπα που ελέγχουν ήδη μία ή περισσό¬ 
τερες επιχειρήσεις, αποκτούν άμεσα ή έμμεσα τον έλεγ¬ 
χο του συνόλου ή τμημάτων μίας ή περισσοτέρων άλλων 
επιχειρήσεων. Σύμφωνα δε με τη διάταξη της παρ. 3 του 
ιδίου άρθρου, για την εφαρμογή του Νόμου, ο έλεγχος 
απορρέει από δικαιώματα, συμβάσεις ή άλλα μέσα, τα 
οποία, είτε μεμονωμένα είτε από κοινού με άλλα και λαμ- 
βανομένων υπόψη των σχετικών πραγματικών ή νομικών 
συνθηκών, παρέχουν τη δυνατότητα καθοριστικής επί¬ 
δρασης στη δραστηριότητα μιας επιχείρησης, και ιδίως 
από: α) δικαιώματα κυριότητας ή επικαρπίας επί του συ¬ 
νόλου ή μέρους των περιουσιακών στοιχείων της επιχεί¬ 


ρησης, β) δικαιώματα ή συμβάσεις που παρέχουν δυνα¬ 
τότητα καθοριστικής επίδρασης στη σύνθεση, στις συ¬ 
σκέψεις ή στις αποφάσεις των οργάνων μιας επιχείρη¬ 
σης. 

β. Κατά τις ανωτέρω διατάξεις και σύμφωνα με την Ανα¬ 
κοίνωση της Επιτροπής 98/0 66/02 σχετικά με την έννοια 
της συγκέντρωσης βάσει του κανονισμού 4064/89 του 
Συμβουλίου για τον έλεγχο των συγκεντρώσεων, αντικεί¬ 
μενο του ελέγχου μπορεί να είναι μία ή περισσότερες επι¬ 
χειρήσεις οι οποίες αποτελούν νομικές οντότητες ή τα πε¬ 
ριουσιακά στοιχεία των εν λόγω επιχειρήσεων ή μέρος 
μόνο των περιουσιακών αυτών στοιχείων που αποτελούν 
επιχειρηματική δραστηριότητα της οποίας μπορεί να 
προσδιορισθεί σαφώς ο κύκλος εργασιών στην αγορά. Το 
κατά πόσο μια πράξη οδηγεί σε απόκτηση ελέγχου εξαρ- 
τάται από σειρά νομικών ή και πραγματικών στοιχείων. Η 
απόκτηση δικαιωμάτων ιδιοκτησίας και οι συμφωνίες των 
μετόχων αποτελούν σημαντικά στοιχεία όχι όμως και τα 
μόνα. Αποφασιστικούς παράγοντες μπορεί επίσης να 
αποτελέσουν οικονομικές σχέσεις. Ως εκ τούτου, κατ’ 
εξαίρεση, η οικονομική εξάρτηση μπορεί να οδηγήσει σε 
απόκτηση ελέγχου έκτων πραγμάτων σε περίπτωση, με¬ 
ταξύ άλλων, κατά την οποία πολύ σημαντικές μακροπρό¬ 
θεσμες συμφωνίες προμήθειας ή η παροχή πιστώσεων 
από προμηθευτές ή πελάτες, σε συνδυασμό με διαρθρω¬ 
τικούς δεσμούς δημιουργούν αποφασιστική επιρροή. 
Απόκτηση ελέγχου είναι ενδεχόμενο να προκύψει ακόμη 
και αν τούτο δεν αποτελεί επιδίωξη των μερών. 

Συνεπώς, στην υπό κρίση περίπτωση, η από 11.9.2003 
συμφωνηθείσα, βάσει της σχετικής Σύμβασης Αγοράς 
Περιουσιακών Στοιχείων, απόκτηση απάτην ΩΟνντων πε¬ 
ριουσιακών στοιχείων, ήτοι της μονάδας παραγωγής 
ακρυλικών της 0ΕΕΑΝΕ3Ε στο ΟΙθηγ Ι_3Ι<θ του Τέξας, των 
σχετικών δικαιωμάτων πνευματικής ιδιοκτησίας, των απο¬ 
θεμάτων και της τεχνολογίας σχετικά με το ακατέργαστο 
ακρυλικό οξύ, το κρυσταλλικό ακρυλικό οξύ, τον ακρυλι¬ 
κό αιθυλεστέρα, τον ακρυλικό βουτυλεστέρα, τον ακρυ¬ 
λικό μεθυλεστέρα και τον ακρυλικό 2-αιθυλ-εξυλεστέρα, 
που έχουν σχέση με τη δραστηριότητα ακρυλικών της 
ΟΕΕΑΝΕ3Ε, συνιστά συγκέντρωση επιχειρήσεων κατά 
την έννοια του άρθρου 4 § 2 εδ. β' του Ν. 703/77, εμπί- 
πτουσα στις σχετικές με τις συγκεντρώσεις ρυθμίσειςτου 
Νόμου αυτού. 

Περαιτέρω, όπως αναφέρεται ανωτέρω η γνωστοποι¬ 
ούσα υποστηρίζει ότι και οι δύο Συμβάσεις Παραγωγής, 
που υπεγράφησαν μαζί με την ΣΑΠΣ και οι Συμβάσεις 
Αγοράς και Προμήθειας Πρώτων Υλών και Αγοράς και 
Πώλησης Ακρυλικών Προϊόντων αποτελούν αναπόσπα¬ 
στο τμήμα της συγκέντρωσης, δεδομένου ότι με αυτές 
ολοκληρώνεται η συναλλαγή και πραγματοποιείται η 
πρόθεση των μερών να μεταβιβασθεί στην εξαγοράζου- 
σα όλος ο κλάδος ακρυλικών της ΟΕΕΑΝΕ3Ε. Με δεδο¬ 
μένο, όμως, το πολύ μικρό μέγεθος των σχετικών αγορών 
παρέλκει η περαιτέρω εξέταση, αξιολόγηση και προσδιο¬ 
ρισμός, του χαρακτήρα των ανωτέρω Συμβάσεων Παρα¬ 
γωγής και γίνεται δεκτή η άποψη της γνωστοποιούσας ότι 
αποτελούν αναπόσπαστο τμήμα της υπό κρίση συγκέ¬ 
ντρωσης. 

2. Κατά το άρθρο 4β § 1,2 και 3 του Ν. 703/77 κάθε συ¬ 
γκέντρωση επιχειρήσεων πρέπει να γνωστοποιείται στην 
Επιτροπή Ανταγωνισμού μέσα σε 10 εργάσιμες ημέρες 
από τη σύναψη της συμφωνίας ή τη δημοσίευση της προ¬ 
σφοράς ή ανταλλαγής ή την απόκτηση συμμετοχής, που 

εξασφαλίζει τον έλεγχο της επιχείρησης, όταν: α) με τη 
συγκέντρωση αποκτάται ή αυξάνεται μερίδιο αγοράς των 
προϊόντων ή των υπηρεσιών, που αφορά η συγκέντρωση, 
όπως αυτό ορίζεται στο άρθρο 4στ, που αντιπροσωπεύει 
στην Εθνική αγορά ή σε ένα σημαντικό σε συνάρτηση με 
τα χαρακτηριστικά των προϊόντων ή των υπηρεσιών τμή¬ 
μα της, τουλάχιστον 35% του συνολικού κύκλου εργα¬ 
σιών που πραγματοποιείται με τα προϊόντα ή τις υπηρε¬ 
σίες που θεωρούνται ομοειδή από τον καταναλωτή λόγω 
των ιδιοτήτων, της τιμής τους και της χρήσης για την 
οποία προορίζονται ή β) ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση, κατά τα οριζόμενα στο άρθρο 4στ, ανέρχεται 
στην εθνική αγορά τουλάχιστον σε 150.000.000 ευρώ και 
δυο τουλάχιστον από τις συμμετέχουσες επιχειρήσεις 
πραγματοποιούν, καθεμία χωριστά, συνολικό κύκλο ερ¬ 
γασιών άνω των 15.000.000 ευρώ. Η προθεσμία των δέκα 
ημερών αρχίζει από την επέλευση της πρώτης από τις 
προαναφερθείσες πράξεις. Υποχρεούνται δε σε γνωστο¬ 
ποίηση: α) σε περίπτωση που η συγκέντρωση αποτελεί 
αντικείμενο συμφωνίας των επιχειρήσεων που συμμετέ¬ 
χουν στη συγκέντρωση, η καθεμία από αυτές και β) σε 
όλες τις άλλες περιπτώσεις, τα πρόσωπα, οι επιχειρήσεις 
ή ομάδες προσώπων ή επιχειρήσεων, που αποκτούν έλεγ¬ 
χο στο σύνολο ή σε τμήματα μιας ή περισσοτέρων επιχει¬ 
ρήσεων. Η υπό κρίση συγκέντρωση εμπίπτει στο πεδίο 
εφαρμογής των ανωτέρω διατάξεων του Νόμου δεδομέ¬ 
νου ότι πληρούται η μία από τις δύο προϋποθέσεις που 
θέτει το άρθρο 4β §1, αυτή του μεριδίου αγοράς, αφού, 
κατά την εκτίμηση των ιδίων των μερών, με την ολοκλή¬ 
ρωση της συγκέντρωσης (και με βάση τα συμφωνηθέντα 
από τα μέρη και τα στοιχεία πωλήσεων 2002, σε αξίες) το 
μερίδιο της ϋθνν θα αυξηθεί στην εθνική αγορά ακρυλι¬ 
κού βουτυλεστέρα από 42% σε 45,2% και στην Εθνική 
αγορά ακρυλικού 2-αιθυλ-εξυλεστέρα από 54,3% σε 
71%. Η γνωστοποίηση της κρινόμενης συγκέντρωσης 
επιχειρήσεων έλαβε χώρα, από την υπόχρεη σε γνωστο¬ 
ποίηση εταιρεία 00\Λ/ εντός της δεκαημέρου προθεσμίας 
που τάσσει ο Νόμος (η ΣΑΠΣ υπεγράφη την 11.9.2003 και 
η γνωστοποίηση έλαβε χώρα την 25.9.2003) 

3. Κατά το άρθρο 4γ. § 1, Ν. 703/77, με απόφαση της Επι¬ 
τροπής Ανταγωνισμού, απαγορεύεται κάθε συγκέντρω¬ 
ση επιχειρήσεων που υπόκειται σε προηγούμενη γνωστο¬ 
ποίηση και η οποία μπορεί να περιορίσει σημαντικά τον 
ανταγωνισμό στην εθνική αγορά ή σε σημαντικό σε συ¬ 
νάρτηση με τα χαρακτηριστικά των προϊόντων τμήμα της 
και ιδίως με τη δημιουργία ή ενίσχυση δεσπόζουσας θέ¬ 
σης. 

Οι κυριότεροι ανταγωνιστές γαλακτωμάτων των συμμε- 
τεχουσών στη συγκέντρωση επιχειρήσεων είναι κάθετα 
ενοποιημένοι και κατά συνέπεια δεν εξαρτώνται από κα¬ 
μία από αυτές ως προς την προμήθεια ακρυλικών. Επι¬ 
πρόσθετα, η ΩΟ\Λ/ αποτελεί μόνο σε περιορισμένο βαθμό 
προμηθευτή ακρυλικών σε πελάτες στην Ευρώπη (5,2% 
των πωλήσεων ακρυλικών ■ 6,7% των πωλήσεων ακρυλι¬ 
κών βουτυλεστέρων 1 4,5% των πωλήσεων ακρυλικών 2- 
αιθυλ-εξυλεστέρων και 5% των πωλήσεων ακρυλικών αι- 
θυλεστέρων) και δεν μειώνει σημαντικά τον αριθμό των 
εναλλακτικών πηγών για τους ανεξάρτητους παραγω¬ 
γούς γαλακτωμάτων, όπως οι ΑΡΡ, ΙΟΙΛ/ίηαπιυΙ,ΡοΙγπίθΓ 
Εαίθχ ή Βίιοάία. Τέτοιοι πελάτες μπορούν εύκολα να ικα¬ 
νοποιήσουν τις ανάγκες προμηθειών τους από πλειάδα 
εναλλακτικών ανταγωνιστικών πηγών. Κατ’ ακολουθία, 


ουδείς μη ενοποιημένος (τρίτος) παραγωγός γαλακτω¬ 
μάτων θα εξαρτάται από την ΏΟ\Ν μετά την υπό κρίση συ¬ 
γκέντρωση. Στην Ελλάδα τα συνδυασμένα μερίδια των 
μερών αναφορικά με τις εμπορικές πωλήσεις ακρυλικών 
βουτυλεστέρων και ακρυλικών 2-αιθυλ-εξυλεστέρων εί¬ 
ναι μεν υψηλά, αλλά δεν αποτελούν ενδείξεις προσδιορι¬ 
σμού δύναμης στην αγορά, δεδομένης, όπως ανωτέρω 
ελέχθη, της παραγωγικής δυναμικότητας των ανταγωνι¬ 
στών. Ενδεχόμενη δε προσπάθεια της ϋθνν να αυξήσει 
μονομερώς τις τιμές στην Ελλάδα μετά τη συγκέντρωση 
θα ήταν ατελέσφορη, καθώς οι Έλληνες πελάτες μπο¬ 
ρούν να αλλάξουν (και όντως αλλάζουν) προμηθευτές, 
ενώ οι ανταγωνιστές της ϋΟνν διαθέτουν σημαντική πλε- 
ονάζουσα παραγωγική δυναμικότητα ώστε να μπορούν 
να ανταποκριθούν σε αυξημένη ζήτηση. Επί πλέον οι πω- 
λήσεις της ΟΕΕΑΝΕ3Ε στην Ελλάδα είναι ελάχιστες και 
κυρίως σε ένα πελάτη. Ακόμη και εάν η ϋΟνν επιχειρούσε 
να αυξήσει μετά τη συγκέντρωση τις τιμές στη Ζυγουρά- 
κης Α. Ε., η τελευταία θα μπορούσε εύκολα να στραφεί για 
την περιορισμένη ζήτησή της (η οποία αντιστοιχεί μόνο 
στο 15% των Ελληνικών εμπορικών πωλήσεων) στην 
ΒΑ3Ρ, η οποία διαθέτει πλεονάζουσα παραγωγική δυνα¬ 
μικότητα ως προς τους ακρυλικούς βουτυλεστέρες και 
τους ακρυλικούς 2-αιθυλ-εξυλεστέρες το δε μερίδιο πω- 
λήσεών της στην Ελλάδα ανέρχεται σε 55% για τους 
ακρυλικούς βουτυλεστέρες και 29% για τους ακρυλικούς 
2-αιθυλ-εξυλεστέρες. Συνεκτιμώντας τα ανωτέρω, η κρι- 
νόμενη συγκέντρωση δεν αναμένεται να επηρεάσει ση¬ 
μαντικά τον ανταγωνισμό στις ως άνω προσδιορισθείσες 
σχετικές αγορές. 

4. Στην υπό κρίση υπόθεση όπως προβλέπεται στο άρ¬ 
θρο 5,18 της ΣΑΠΣ, η 0ΕΕΑΝΕ3Ε δεν θα ανταγωνίζεται 
παγκοσμίως την ΏΟ\Ν στα προϊόντα Ακρυλικού Οξέος για 
μια περίοδο πέντε ετών, με την επιφύλαξη ορισμένων 
εξαιρέσεων και δεν θα προσελκύει σχετικούς υπαλλή¬ 
λους από την 00\Λ/ για μια περίοδο δύο ετών. Οι ρήτρες 
αυτές είναι αναγκαίες για την υλοποίηση της συγκέντρω¬ 
σης και συνδέονται άμεσα με αυτήν. 

Για του λόγους αυτούς αποφαίνεται ότι δεν συντρέχει 
νόμιμος λόγος απαγόρευσης της από 25.9.2003 γνωστο- 
ποιηθείσας βάσει του άρθρου 4β του Ν. 703/77, όπως 
ισχύει, συγκέντρωσης επιχειρήσεων που πραγματοποιεί¬ 
ται με την εξαγορά από την εταιρεία ΤΗΕ 00\Λ/ ΟΗΕΜΙ- 
ΟΑΕ ΟΟΜΡΑΝΥτου κλάδου ακρυλικού οξέος και ακρυλι¬ 
κών προϊόντων της εταιρείας ΟΕΕΑΝΕ3Ε ΕΤϋ. 

Η απόφαση εκδόθηκε την 30η Δεκεμβρίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 23 παρ. 7 του Κα¬ 
νονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ361/Β/4.4.2001). 

Ο Πρόεδρος 

ΜΙΧΑΗΛ - ΘΕΟΔΩΡΟΣ ΜΑΡΙΝΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στις Φ 60030/ 21048/2003/ 15.1.2004, Φ 71956/ 25100/ 
2003/30.1.2004 και Φ. 99224/24877/2003/2.1.2004 απο¬ 
φάσεις του Υφυπουργού Εσωτερικών, Δημόσιας Διοίκη¬ 
σης και Αποκέντρωσης, που δημοσιεύθηκαν στο ΦΕΚ 

241/9.2.2004 (τ.Β) και αφορούν Πολιτογράφηση των Αλ¬ 
λογενών Αλλοδαπών ΣΑΡΙΣΙΝ ΜΠΕΡΤΖΟΥΧΙ του ΧΑ- 
ΜΠΑΡΣΟΥΜ κ.λπ., στη σελ. 2673, επιφέρονται οι πιο κά¬ 
τω διορθώσεις: 

α) Στην α' στήλη στους προτελευταίους στίχουςτης 6ης 
υπ’ αριθ. Φ 60030/21048/2003/15.1.2004 απόφασης, από 
το λανθασμένο «... του αλλογενούς αλλοδαπού ΣΙΔΙΚΟ 
ΒΑΖΑΜΖΑΝ του ΝΑΣΙΡΔΗΝ...» στο ορθό «... του αλλογε¬ 
νούς αλλοδαπού ΣΙΔΙΚΟΒ ΑΖΑΜΖΑΝ του ΝΑΣΙΡΔΗΝ...», 

β) στους προτελευταίους στίχους της 8ης υπ’ αριθ. Φ. 
71956/25100/2003/30.1.2004 απόφασης, από το λανθα¬ 
σμένο «... του αλλογενούς αλλοδαπού ΡΑΦΙΕΙΓΚΟΛ ΑΜ- 
ΡΕΖΑ - ΝΙΚΟΛΑΟΥ του ΜΙΡΖΑ ΑΑΓΑ...» στο ορθό «... του 
αλλογενούς αλλοδαπού ΡΑΦΙΕΙΓΚΟΛΑΜΡΕΖΑ - ΝΙΚΟΛΑ¬ 
Ο Υ του ΜIΡΖΑ ΑΑΓΑ...» και 

γ) στη β' στήλη της ίδιας σελίδας στους προτελευταίους 
στίχους 245 11ης υπ’ αριθ. Φ. 99224/24877/ 
2003/2.1.2004 απόφασης, από το λανθασμένο «... του αλ¬ 
λογενούς αλλοδαπού ΧΟΡΝ ΜΑΝΦΡΕΝΤΜΠΕΡΝΤ του 


ΚΑΡΛΦΡΙΝΤΡΙΧ ΜΑ=...» στο ορθό «... του αλλογενούς αλ¬ 
λοδαπού ΧΟΡΝ ΜΑΝΦΡΕΝΤ ΜΠΕΡΝΤ του ΚΑΡΑ ΦΡΙ- 
ΝΤΡΙΧΜΑΞ...». 

(Από το Εθνικό Τυπογραφείο) 

-♦- 

(7) 

Στην Φ. 99238/22185/2003/29.1.2004 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης που δημοσιεύθηκε στο ΦΕΚ 316/16.2.2004 (τ. 
Β’) και αφορά πολιτογράφηση του ομογενούς αλλοδα¬ 
πού ΧΑΤΖΗΣΟΛΩΜΟΥ ΧΡΙΣΤΟΔΟΥΛΟΥ, στη σελ. 3561 
στον 6ο στίχο εκ των άνω επιφέρεται η πιο κάτω διόρθω¬ 
ση: 

Από το λανθασμένο «του ομογενούς αλλοδαπού ΧΑΤΖΗ 
ΣΟΛΟΜΟΥ...» στο ορθό «του ομογενούς αλλοδαπού ΧΑ- 
ΤΖΗΣΟΛΩΜΟΥ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




